PATVIRTINTA

       Susisiekimo ministerijos

                      kanclerio 2015 m. spalio 20 d.

                potvarkiu Nr. 4-51

**LIETUVOS RESPUBLIKOS**

**SUSISIEKIMO MINISTERIJA**

**ATVIRO KONKURSO DĖL ES FONDŲ INVESTICIJŲ SUSISIEKIMO SEKTORIUI VIEŠINIMO INTERNETO PORTALUOSE IR SOCIALINIUOSE TINKLUOSE PASLAUGŲ PIRKIMO DOKUMENTAI**

2015

Vilnius

## ES zenklas_2015 04 13

## **BENDROSIOS NUOSTATOS**

 1. Lietuvos Respublikos susisiekimo ministerija, Gedimino pr. 17, LT-01505 Vilnius, kodas 188620589 (toliau − perkančioji organizacija), numato pirkti **ES fondų investicijų susisiekimo sektoriui viešinimo interneto portaluose ir socialiniuose tinkluose paslaugas** (toliau – paslaugos, pirkimas). Už šias paslaugas planuojama apmokėti iš 2014–2020 metų Europos Sąjungos fondų investicijų veiksmų programos 12 prioriteto „Techninė parama, skirta informuoti apie veiksmų programą ir jai vertinti“ lėšų. Finansavimo šaltiniai: 1.3.2.7.2 (2014–2020 m. ES techninė parama) ir 1.2.2.7.2 (2014–2020 m. ES techninės paramos bendrojo finansavimo lėšos).

## 2. Pirkimas vykdomas vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais ir šiais pirkimo dokumentais. Vartojamos pagrindinės sąvokos apibrėžtos Viešųjų pirkimų įstatyme.

3. Skelbimas apie pirkimą paskelbtas Viešųjų pirkimų įstatymo nustatyta tvarka (Centrinėje viešųjų pirkimų informacinėje sistemoje (toliau – CVP IS) https://pirkimai.eviesiejipirkimai.lt ir perkančiosios organizacijos tinklalapyje <http://www.suminlrv.lt/lt/administracine-informacija/viesieji-pirkimai>) ir Europos Sąjungos oficialiajame leidinyje.

4. Išankstinis informacinis skelbimas apie pirkimą nebuvo paskelbtas Viešųjų pirkimų įstatymo nustatyta tvarka.

5. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo principų ir konfidencialumo bei nešališkumo reikalavimų.

5.1. Perkančioji organizacija nėra pridėtinės vertės mokesčio (toliau – PVM) mokėtoja.

 6. Visos pirkimo sąlygos nustatytos pirkimo dokumentuose, kuriuos sudaro:

 6.1. skelbimas apie pirkimą;

 6.2. atviro konkurso pirkimo dokumentai (kartu su priedais);

 6.3. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu bus);

 6.4. kita CVP IS priemonėmis pateikta informacija.

 7. Pirkimas vykdomas CVP IS priemonėmis, pasiekiamomis adresu https://pirkimai.eviesiejipirkimai.lt/. Pirkime gali dalyvauti tik CVP IS registruoti tiekėjai. Bet kokia informacija, pirkimo dokumentų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis – perkančiosios organizacijos pranešimus gaus prie pirkimo prisijungę tiekėjai (pranešimus gaus tas tiekėjo CVP IS naudotojas, kuris paspaudė „Priimti kvietimą“). Kiti tiekėjo CVP IS naudotojai pranešimus gaus, jeigu jie tiekėjo pasiūlymo lango meniu eilutėje „Priskirti naudotojo teises“ bus įtraukti į šį pirkimą.

Tiekėjų prisijungimas prie pirkimo vykdomas taip: naujausių skelbimų sąraše spaudžiama ant pirkimo pavadinimo, pirkimo lange spaudžiama „Prisijungti“, įvedami prisijungimo prie CVP IS duomenys, spaudžiama „Priimti kvietimą“.

8. Perkančiosios organizacijos asmenys, įgalioti palaikyti tiesioginį ryšį su tiekėjais ir gauti iš jų pranešimus, susijusius su pirkimo procedūromis, yra Biudžeto ir valstybės turto valdymo departamento Valstybės turto valdymo ir viešųjų pirkimų skyriaus vyresnioji specialistė Daiva Tukienė tel. (8 5) 239 3943, el. paštas daiva.tukiene@sumin.lt ir Biudžeto ir valstybės turto valdymo departamento Valstybės turto valdymo ir viešųjų pirkimų skyriaus vyriausioji specialistė Živilė Matačiūnienė tel. (8 5) 239 3935, el. paštas zivile.mataciuniene@sumin.lt, Gedimino pr. 17, Vilnius, o techninės specifikacijos klausimais – Komunikacijos ir protokolo skyriaus vyriausioji specialistė Dalia Perednienė tel.(8 5) 239 3967, el. paštas dalia.peredniene@sumin.lt, Gedimino pr. 17, Vilnius. **Bendravimas vyks tik CVP IS susirašinėjimo priemonėmis.**

**II. PIRKIMO OBJEKTAS**

## 9. Pirkimo objektas – **ES fondų investicijų susisiekimo sektoriui viešinimo interneto portaluose ir socialiniuose tinkluose paslaugos.**

9.1. Perkamų paslaugų savybės, teikimo sąlygos ir reikalavimai pirkimo objektui nustatytos pateiktoje techninėje specifikacijoje (3 priedas).

## 9.2. **Pirkimas į dalis neskirstomas. Tiekėjai privalo siūlyti visą paslaugų apimtį.**

 10. Tiekėjas gali pateikti perkančiajai organizacijai pasiūlymą teikti paslaugas tik 1 (viename) techninės specifikacijos reikalavimus atitinkančiame portale. Iš viso numatoma pirkti paslaugas ne daugiau kaip 3 (trejuose) portaluose, kurie atitiks paslaugų techninės specifikacijos reikalavimus. Bus sudaroma preliminarioji sutartis dėl paslaugų teikimo. Perkančioji organizacija sudarys su dalyviais, kurių pasiūlymai bus pripažinti laimėjusiais, preliminariąją pirkimo sutartį. Preliminariosios pirkimo sutarties pagrindu su kiekvienu dalyviu, su kuriuo bus sudaryta preliminarioji pirkimo sutartis, bus sudaryta pagrindinė pirkimo sutartis. Pagrindinės sutarties trukmė – 12 mėnesių nuo pirkimo sutarties įsigaliojimo dienos arba iki šiam pirkimui skirtų lėšų panaudojimo.

11. Paslaugų suteikimo vieta – Lietuvos Respublikos teritorija.

1. **TIEKĖJŲ KVALIFIKACIJOS REIKALAVIMAI**

## 12. Tiekėjas, pageidaujantis dalyvauti pirkime, turi atitikti šiuos minimalius kvalifikacijos reikalavimus:

**1 lentelė**

**Bendrieji tiekėjų kvalifikacijos reikalavimai**

|  |  |  |
| --- | --- | --- |
| Eil. Nr. | Kvalifikacijos reikalavimai | Kvalifikacijos reikalavimus įrodantys dokumentai |
| 12.1. | Tiekėjas, kuris yra fizinis asmuo, arba tiekėjo, kuris yra juridinis asmuo, vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, ar buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti tiekėjo apskaitos dokumentus, neturi neišnykusio ar nepanaikinto teistumo, dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, arba dėl kitų valstybių tiekėjų nėra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus. | Išrašas iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas , išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.Pateikiamas atsakymas CVP IS priemonėmis ir skaitmeninė dokumento kopija.Jeigu tiekėjas negali pateikti dokumento, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama priesaikos deklaracija arba oficiali tiekėjo deklaracija (skaitmeninė kopija). |
| 12.2. | Tiekėjas (fizinis asmuo) neturi teistumo (arba teistumas yra išnykęs ar panaikintas), dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už nusikalstamas veikas nuosavybei, turtinėms teisėms ir turtiniams interesams, intelektinei ar pramoninei nuosavybei, ekonomikai ir verslo tvarkai, finansų sistemai, valstybės tarnybai ir viešiesiems interesams, išskyrus šių pirkimo dokumentų 12.1 punkte išvardytas veikas. | Išrašas iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas , išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.Pateikiamas atsakymas CVP IS priemonėmis ir skaitmeninė dokumento kopija. |
| 12.3 | Fizinis asmuo arba tiekėjo, kuris yra juridinis asmuo, dalyvis, turintis balsų daugumą juridinio asmens dalyvių susirinkime, turi neišnykusį ar nepanaikintą teistumą už nusikalstamą bankrotą. | Išrašas iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas , išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.Pateikiamas atsakymas CVP IS priemonėmis ir skaitmeninės dokumentų kopijos |

**2 lentelė**

**Ekonominės ir finansinės būklės, techninio ir profesinio pajėgumo reikalavimai**

|  |  |  |  |
| --- | --- | --- | --- |
| Eil.Nr. | Kvalifikacijos reikalavimai | Kvalifikacijos reikalavimų reikšmė | Kvalifikacijos reikalavimus įrodantys dokumentai |
| 12.4. | Tiekėjas turi turėti interneto naujienų portalą arba turi turėti galimybę teikti viešinimo paslaugas jo pasiūlytame interneto naujienų portale .  | Tiekėjo, neatitinkančio šių reikalavimų, pasiūlymas atmetamas. | Patvirtinantys dokumentai: a) tiekėjo deklaracija, kurioje patvirtinama, kad pirkime numatytos teikti paslaugos bus teikiamos teikėjo interneto naujienų portale;b) pasirašyta nuomos, panaudos ar kitokios teisinės formos sutartis ar ketinimų protokolas dėl paslaugų teikimo pagal šį konkretų pirkimą, jei interneto naujienų portalas nepriklauso tiekėjui; c) dokumentas, kuriuo patvirtinama, kad siūlomas interneto portalas turi interneto naujienų portalo statusą. |
| 12.5. | Tiekėjo vidutinės metinės visos veiklos pajamos per paskutinius 3 finansinius metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 finansinius metus) turi būti ne mažesnės kaip 110 000 Eur be PVM. | Tiekėjo, neatitinkančio šių reikalavimų, pasiūlymas atmetamas. | Patvirtinantys dokumentai: paskutinių 3 finansinių metų arba laiko nuo tiekėjo įregistravimo dienos (jeigu tiekėjas vykdė veiklą mažiau nei 3 finansinius metus) pelno (nuostolio) ataskaitos arba šalies, kurioje registruotas tiekėjas, atitinkamas dokumentas. |
| 12.6. | Tiekėjas turi turėti ne mažiau kaip 1 atsakingą asmenį (žurnalistą), turintį aukštąjį universitetinį ar jam prilygintą išsilavinimą ir ne trumpesnę kaip 12 mėnesių (iki pasiūlymų pateikimo termino pabaigos) žurnalistinio darbo patirtį, rašant susisiekimo temomis. | Tiekėjo, neatitinkančio šių reikalavimų, pasiūlymas atmetamas. | Patvirtinantys dokumentai: aukštojo universitetinio išsilavinimo (ar jam prilyginto) diplomas ir pasirašytas gyvenimo aprašymas (CV), kuriame turi būti nurodyta žurnalistinio darbo patirtis: darbovietė, pareigos, darbo šioje darbovietėje pradžia ir pabaiga, trumpas sričių, apie kurias buvo rašoma, aprašymas. |
| 12.7. | Tiekėjo siūlomo interneto naujienų portalo realių vartotojų skaičius per mėnesį turi būti ne mažesnis kaip 800 000 realių vartotojų. | Tiekėjo, neatitinkančio šių reikalavimų, pasiūlymas atmetamas. | Patvirtinantys dokumentai: viešai paskelbti gemiusAudience tyrimo rezultatai (pirkimo skelbimo paskelbimo dienos). |

*Vadovaujantis Viešųjų pirkimų įstatymo 33 straipsnio 3 dalimi, Perkančioji organizacija nereikalauja dokumentų ir informacijos dėl Viešųjų pirkimų įstatymo 33 straipsnio 1 dalyje ir 2 dalies 1, 2, 3, 5, 6 ir 9 punktuose nurodytų aplinkybių, kuri skelbiama viešai.*

**Pastabos:**

1) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama priesaikos deklaracija arba šalyse, kuriose ji netaikoma, – oficialia tiekėjo deklaracija, kurią jis yra pateikęs kompetentingai teisinei ar kitai administracinei institucijai, notarui arba kompetentingai profesinei ar prekybos organizacijai savo kilmės šalyje arba šalyje, iš kurios atvyko..

## 2) užsienio valstybių tiekėjų kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr.1079 „Dėl Dokumentų legalizavimo ir tvirtinimo pažymos (Apostille) tvarkos aprašo patvirtinimo“ ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo.

## Vietoj 1 lentelės 12.1ir 12.2 punktuose nurodytų dokumentų tiekėjas gali pateikti Viešųjų pirkimų tarnybos ar kompetentingos užsienio institucijos, jei jos išduota pažyma patvirtina atitiktį pirmiau nustatytiems reikalavimams. Perkančioji organizacija turi teisę paprašyti tiekėjo, kad pristatytų pažymos originalą.

13. Jei bendrą pasiūlymą pateikia ūkio subjektų grupė, šių pirkimo dokumentų 12.1−12.3 punktuose nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o 12.4–12.7 punktų reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu.

14. Jei atskirai kiekvieno subtiekėjo (subteikėjo) atliekamos paslaugų dalis sudarys daugiau kai 10 (dešimt) procentų nuo bendros pasiūlymo kainos, tai tokie subtiekėjai (subteikėjai) privalo atitikti pirkimo dokumentų atitinkamus 12.1–12.3 punktuose nurodytus Bendruosius tiekėjų kvalifikacijos reikalavimus ir pateikti jų kvalifikaciją patvirtinančius dokumentus, nurodytus lentelėje.

15. Pasiūlymų nagrinėjimo metu tiekėjas negali keisti pasiūlyme nurodytų subteikėjų, subtiekėjų ar papildyti pasiūlymą naujais subteikėjais, subtiekėjais, kurie nebuvo nurodyti pateiktame pasiūlyme. **Kai pasiūlymą teikiantis tiekėjas nurodo, kad sutarties vykdymo metu jis numato remtis kitų tinkamų ūkio subjektų (subteikėjo, subtiekėjo), su kuriais pasiūlymą teikiantis tiekėjas nėra sudaręs jungtinės veiklos sutarties, pajėgumais, pasiūlymą teikiantis tiekėjas, be kitų pirkimo dokumentuose nustatytų dokumentų, privalo pateikti įrodymus, patvirtinančius jo galimybes sutarties vykdymo metu naudotis kitų ūkio subjektų (subteikėjo, subtiekėjo) pajėgumais (pvz., kiekvieno subtiekėjo pasirašytos laisvos formos deklaracijos ar kito dokumento, patvirtinančio sutikimą dalyvauti šiame viešajame pirkime, skaitmeninę kopiją).** Pateikiami skenuoti dokumentai elektronine forma. Subtiekėjų ar subteikėjų pasitelkimas nekeičia teikėjo atsakomybės dėl numatomos sudaryti pirkimo sutarties įvykdymo, todėl bet kokiu atveju teikėjas privalo prisiimti visą atsakomybę už subtiekėjų ar subteikėjų veiklą vykdant pirkimo sutartį.

16. Tiekėjas, iš anksto raštu suderinęs su paslaugų gavėju, galės pirkimo sutarties vykdymo metu pakeisti subtiekėjus ar subteikėjus, tačiau naujai siūlomi subteikėjai ar subtiekėjai privalės būti ne žemesnės kvalifikacijos kaip subtiekėjai ar subteikėjai, nurodyti pasiūlyme. Be rašytinio perkančiosios organizacijos sutikimo pasitelkti kitus, nei pasiūlyme nurodyti, subtiekėjus ar subteikėjus draudžiama.

 17. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.

**IV. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

## 18. Jei pirkimo procedūrose dalyvauja ūkio subjektų grupė, ji pateikia jungtinės veiklos sutarties skaitmeninę kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, išreikšta procentiniu dydžiu, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).

## 19. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą. Jungtinės veiklos sutartyje neturi būti jokių nuorodų į pasiūlymo kainą.

**V. PASIŪLYMŲ RENGIMAS, PATEIKIMAS, KEITIMAS**

## 20. Pateikdamas pasiūlymą tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

## 21. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamą adresu <https://pirkimai.eviesiejipirkimai.lt>. Pasiūlymai, pateikti popierinėje formoje arba ne perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų. Pasiūlymus gali teikti tik CVP IS registruoti tiekėjai (nemokama registracija adresu https://pirkimai.eviesiejipirkimai.lt). Visi dokumentai, patvirtinantys tiekėjų kvalifikacijos atitiktį pirkimo dokumentų nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas (pvz., pažymos, licencijos, jungtinės veiklos sutarties ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.). Pasiūlymas privalo būti pasirašytas saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus.

## 22. Tiekėjo pasiūlymas bei kita korespondencija pateikiama lietuvių kalba*.* Jei atitinkami dokumentai yra išduoti kita, nei reikalaujama, kalba, turi būti pateiktas tinkamai patvirtintas vertimas į lietuvių kalbą. Sertifikatai, atestatai bei kiti kompetentingų institucijų išduoti dokumentai gali būti pateikti originalia anglų kalba, kartu neteikiant jų vertimo į lietuvių kalbą.

23. Tiekėjas savo pasiūlymą privalo parengti:

23.1. CVP IS pasiūlymo lango „Vokas 1“ eilutėje „Prisegti dokumentai“ pateikdamas kitus reikalaujamus dokumentus ir pasiūlymo formą (pirkimo dokumentų 1 priedo A forma); A forma skirta pasiūlymo techninės informacijos ir duomenų apie tiekėją pasiūlymo daliai. A formoje ir prie jos pridedamuose prieduose tiekėjas negali pateikti jokios informacijos, iš kurios būtų galima nustatyti pasiūlymo kainą;

23.2. CVP IS pasiūlymo lango „Vokas 2“ eilutėje „Prisegti dokumentai“ pateikdamas kitus reikalaujamus dokumentus ir užpildytą pasiūlymo formą (pirkimo dokumentų 1 priedo B forma). B forma skirta kainai.

24. Pasiūlymą sudaro tiekėjo pateiktų duomenų, dokumentų elektroninėje formoje ir atsakymų CVP IS priemonėmis, visuma (perkančioji organizacija pasilieka sau teisę pareikalauti dokumentų originalų), susidedanti iš:

24.1.  CVP IS pasiūlymo lango eilutėje „Prisegti dokumentai“ pateikti kiti reikalaujami dokumentai ir pasiūlymo forma (užpildyta pasiūlymo forma, parengta pagal šių pirkimo dokumentų 1 priedą).

24.2. jungtinės veiklos sutarties kopija (kai reikalaujama);

24.3. su pasiūlymu turi būti pateikiamas paslaugų atlikimo aprašymas. Paslaugų atlikimo aprašyme turi būti aprašyti tiekėjo pasiūlymai dėl techninėje specifikacijoje nurodytų paslaugų teikimo.

24.4. kita pirkimo dokumentuose prašoma informacija ir (ar) dokumentai.

## 25. **Tiekėjas gali pateikti tik vieną pasiūlymą individualiai arba kaip ūkio subjektų grupės narys.** **Jei tiekėjas pateikia daugiau kaip vieną pasiūlymą arba kaip ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti**. Pirkimo objekto skaidyti į dalis negalima. Alternatyvūs pasiūlymai nepriimami. Teikėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti. Tiekėjas, kuris pasiūlymą pateikė asmeniškai, negali dalyvauti tiekėjų grupėje, teikiančioje kitą pasiūlymą.

## Bet kuris fizinis ar juridinis asmuo, teikdamas pasiūlymą kaip atskiras tiekėjas ar ūkio subjektų grupės narys (jungtinės veiklos sutarties šalis), kitame pasiūlyme nebegali būti subtiekėjas (subteikėjas). Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis.

## 26. Tiekėjai pasiūlyme (pirkimo dokumentų 1 priedo A formoje) turi nurodyti subtiekėjus (subteikėjus), kuriuos jie ketina pasitelkti sutarčiai vykdyti, nurodant, kokią paslaugų dalį sutartyje atliks subtiekėjas (subteikėjas). Jei atskirai kiekvieno subtiekėjo (subteikėjo) atliekamų paslaugų dalis sudarys daugiau kai 10 (dešimt) procentų nuo bendros pasiūlymo kainos, tai tokie subtiekėjai (subteikėjai)privalo atitikti pirkimo dokumentų atitinkamus 12.1-12.3 punktuose nurodytus Bendruosius tiekėjų kvalifikacijos reikalavimus ir pateikti jų kvalifikaciją patvirtinančius dokumentus, nurodytus lentelėje.

27. Tiekėjai pasiūlyme turi nurodyti, kokia pasiūlyme pateikta informacija yra konfidenciali (tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai). Perkančioji organizacija, Susisiekimo ministerijos viešųjų pirkimų komisija (toliau – Komisija), jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali. Jeigu tiekėjas nenurodo, kuri informacija konfidenciali, laikoma, kad tokios pasiūlyme nėra pateikta.

## 28. Pasiūlymuose nurodoma paslaugų kaina pateikiama eurais, turi būti išreikšta ir apskaičiuota taip, kaip nurodyta šių pirkimo dokumentų 1 priedo B formoje. Į paslaugų kainą turi būti įskaičiuoti visi mokesčiai ir visos tiekėjo išlaidos. Kainos pasiūlyme nurodomos suapvalintos, paliekant du skaitmenis po kablelio. Apskaičiuojant kainą, turi būti atsižvelgta į visą šių pirkimo dokumentų 1 priedo B formoje nurodytų paslaugų apimtį, kainos sudėtines dalis, į techninės specifikacijos reikalavimus ir pan.

29. **Pasiūlymas turi būti pateiktas iki 2016 m. sausio 4 d.   10  val.  00  min**. (Lietuvos Respublikos laiku) tik elektroninėmis priemonėmis, naudojant CVP IS. Tiekėjui CVP IS susirašinėjimo priemonėmis paprašius, perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę.

## 30. Pasiūlyme turi būti nurodytas jo galiojimo laikas. Tiekėjo pasiūlymas turi galioti **iki 2016 m.  balandžio 4 d.** Jeigu tiekėjo pasiūlyme nenurodytas pasiūlymo galiojimo laikas, laikoma, kad pasiūlymas galioja, kaip nurodyta pirkimo dokumentuose.

## 31. Kol nesibaigė pasiūlymų galiojimo laikas, perkančioji organizacija turi teisę prašyti, kad tiekėjai pratęstų jų galiojimą iki konkrečiai nurodyto laiko.

## 32. Perkančioji organizacija turi teisę pratęsti pasiūlymo pateikimo terminą. Tiekėjai apie pasiūlymų pateikimo termino nukėlimą informuojami elektroninėmis priemonėmis CVP IS ir papildomai skelbiama perkančiosios organizacijos interneto svetainėje, adresu: http://www.suminlrv.lt/lt/administracine-informacija/viesieji-pirkimai.

33. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Norėdamas atšaukti ar pakeisti pasiūlymą, tiekėjas CVP IS pasiūlymo lange spaudžia „Atsiimti pasiūlymą“. Norėdamas vėl pateikti atšauktą ir pakeistą pasiūlymą, tiekėjas turi jį pateikti iš naujo.

## 34. Perkančioji organizacija neatsako už nenumatytus atvejus, dėl kurių pasiūlymas nebuvo gautas ar gautas pavėluotai. Pavėluotai gautas pasiūlymas nepriimamas.

**VI. PASIŪLYMŲ GALIOJIMO UŽTIKRINIMAS**

35. Perkančioji organizacija nereikalauja pasiūlymo galiojimo užtikrinimo.

## **VII. PIRKIMO DOKUMENTŲ PAAIŠKINIMAS IR PATIKSLINIMAS**

36. Pirkimo dokumentai gali būti paaiškinami, patikslinami tiekėjų iniciatyva, jiems kreipiantis į perkančiąją organizaciją CVP IS susirašinėjimo priemonėmis. Prašymai paaiškinti pirkimo dokumentus gali būti pateikiami perkančiajai organizacijai CVP IS susirašinėjimo priemonėmis ne vėliau kaip likus 8 dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti pirkimo dokumentus iš karto juos išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.

37. Nesibaigus pasiūlymų pateikimo terminui perkančioji organizacija turi teisę savo iniciatyva paaiškinti, patikslinti pirkimo dokumentus.

## 38. Atsakydama į kiekvieną tiekėjo raštu pateiktą prašymą paaiškinti pirkimo dokumentus, jeigu jis buvo pateiktas nepasibaigus šių pirkimo dokumentų 36 punkte nurodytam terminui, arba aiškindama, tikslindama pirkimo dokumentus savo iniciatyva, perkančioji organizacija turi pirkimo dokumentų paaiškinimus (patikslinimus) paskelbti CVP IS ir CVP IS priemonėmis išsiųsti visiems tiekėjams, kurie prisijungė prie pirkimo, ne vėliau kaip likus 6 dienoms iki pasiūlymų pateikimo termino pabaigos. Į laiku gautą tiekėjo prašymą paaiškinti pirkimo dokumentus perkančioji organizacija atsako ne vėliau kaip per 6 dienas nuo jo gavimo dienos. Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kurie prisijungė prie pirkimo, bet nenurodo, kuris tiekėjas pateikė prašymą paaiškinti pirkimo dokumentus.Perkančioji organizacija tiek aiškindama, tikslindama pirkimo dokumentus savo iniciatyva visus paaiškinimus ir patikslinimus skelbia CVP IS.

39. Perkančioji organizacija, paaiškindama ar patikslindama pirkimo dokumentus, užtikrina tiekėjų anonimiškumą, t. y. užtikrinta, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.

40. Perkančioji organizacija nerengs susitikimų su tiekėjais dėl pirkimo dokumentų paaiškinimų.

## 41. Bet kokia informacija, pirkimo dokumentų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas CVP IS priemonėmis. Tiesioginį ryšį su tiekėjais įgaliotos palaikyti 8 punkte nurodyti asmenys.

## 42. Tuo atveju, kai tikslinama paskelbta informacija, perkančioji organizacija atitinkamai patikslina skelbimą apie pirkimą ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu perkančioji organizacija pirkimo dokumentus paaiškina (patikslina) ir negali pirkimo dokumentų paaiškinimų (patikslinimų) pateikti taip, kad visi kandidatai juos gautų ne vėliau kaip likus 6 dienoms iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus). Apie pasiūlymų pateikimo termino pratęsimą pranešama patikslinus skelbimą. Pranešimai apie pasiūlymų pateikimo termino nukėlimą taip pat paskelbiami CVP IS, perkančiosios organizacijos tinklalapyje ir išsiunčiami suinteresuotiems tiekėjams, jeigu tokie yra žinomi perkančiajai organizacijai.

1. **VOKŲ SU PASIŪLYMAIS ATPLĖŠIMO PROCEDŪROS**

43. Vokai su pasiūlymais atplėšiami dviejuose Komisijos posėdžiuose. Pradinis susipažinimas su tiekėjų pasiūlymais, gautais CVP IS priemonėmis prilyginamas vokų atplėšimui. Pirmajame posėdyje atplėšiami vokai, kuriuose yra pasiūlymo techniniai duomenys ir kita informacija apie tiekėjus bei dokumentai, antrajame – vokai, kuriuose nurodytos kainos. Komisijos posėdis, kuriame atplėšiami vokai su pasiūlymų techniniais duomenimis ir informacija apie tiekėjus, vyks adresu: **Gedimino** **pr. 17, Vilnius, Susisiekimo ministerija, 125 kab**. Šie vokai bus atplėšiami – **2016 m. sausio 4 d. 10 val. 00 min.**

44. Vokų su pasiūlymais atplėšimo procedūroje turi teisę dalyvauti visi pasiūlymus pateikę tiekėjai arba jų įgalioti atstovai, taip pat viešuosius pirkimus kontroliuojančių institucijų atstovai. Vokai atplėšiami ir tuo atveju, jei į vokų atplėšimo posėdį neatvyksta pasiūlymus pateikę tiekėjai arba jų įgalioti atstovai.

45. Vokų su pasiūlymų techniniais duomenimis ir informacija apie tiekėjus atplėšimo procedūroje dalyvaujantiems tiekėjams ar jų įgaliotiems atstovams skelbiamas pasiūlymą pateikusio tiekėjo pavadinimas ir *pagrindiniai techniniai duomenys,* ir pranešama, ar pasiūlymas pateiktas perkančiosios organizacijos nurodytomis elektroninėmis priemonėmis. Jeigu nors vienas procedūroje dalyvaujantis tiekėjas ar jo įgaliotas atstovas pageidauja, skelbiamos visos pasiūlymų charakteristikos, į kurias atsižvelgiama vertinant pasiūlymus. Ši informacija pateikiama ir posėdyje nedalyvavusiems, tačiau pageidavimą gauti informaciją CVP IS susirašinėjimo priemonėmis pareiškusiems tiekėjams.

Vokų su pasiūlymų kainomis atplėšimo Komisijos posėdis gali įvykti tik tada, kai perkančioji organizacija patikrina, ar pateiktų pasiūlymų techniniai duomenys ir tiekėjų kvalifikacija atitinka konkurso sąlygose nustatytus reikalavimus. Pasiūlymų techninių duomenų, tiekėjų kvalifikacijos patikrinimo ir įvertinimo rezultatus perkančioji organizacija CVP IS susirašinėjimo priemonėmis praneša visiems tiekėjams, kartu nurodo ir antrojo Komisijos posėdžio, kurio metu bus atplėšti vokai su pasiūlymų kainomis, vietą ir vokų su pasiūlymų kainomis atplėšimo datą ir laiką (valandą, minutes). Jeigu perkančioji organizacija, patikrinusi ir įvertinusi pirmame voke su pasiūlymų techniniais duomenimis ir informacija apie tiekėjus pateiktus duomenis, atmeta tiekėjo pasiūlymą, neatplėštas vokas su pasiūlyta kaina yra saugomas su kitais tiekėjo pateiktais dokumentais. Vokų su pasiūlymais, kuriuose nurodytos kainos, atplėšimo procedūroje dalyvaujantiems tiekėjams ar jų įgaliotiems atstovams skelbiamas pasiūlymą pateikusio tiekėjo pavadinimas, pasiūlyme nurodyta kaina. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.

46. Kiekvienas vokų su pasiūlymais atplėšimo procedūroje dalyvaujantis tiekėjas ar jo įgaliotas atstovas turi teisę asmeniškai susipažinti su viešai perskaityta informacija, tačiau supažindindama su šia informacija perkančioji organizacija negali atskleisti tiekėjo pasiūlyme esančios konfidencialios informacijos.

47. Tolesnes pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.

**IX. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**

48. Komisija tikrina tiekėjų pasiūlymuose pateiktų kvalifikacijos duomenų atitiktį pirkimo dokumentuose nustatytiems minimaliems kvalifikacijos reikalavimams. Jeigu Komisija nustato, kad tiekėjo pateikti kvalifikacijos duomenys yra neišsamūs arba netikslūs, ji privalo CVP IS susirašinėjimo priemonėmis prašyti tiekėjo juos papildyti arba paaiškinti per perkančiosios organizacijos nurodytą terminą. Jeigu perkančiosios organizacijos prašymu tiekėjas nepatikslino pateiktų netikslių ir neišsamių duomenų apie savo kvalifikaciją, perkančioji organizacija atmeta tokį pasiūlymą.

49. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties pirkimo dokumentuose nustatytiems reikalavimams ir kiekvienam iš jų nedelsdama, bet ne vėliau kaip per 3 darbo dienas, CVP IS susirašinėjimo priemonėmis praneša apie šio patikrinimo rezultatus, pagrįsdama priimtus sprendimus. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka perkančiosios organizacijos keliamus reikalavimus.

50. Iškilus klausimams dėl pasiūlymų turinio ir Komisijai CVP IS susirašinėjimo priemonėmis paprašius, tiekėjai privalo per Komisijos nurodytą terminą pateikti CVP IS susirašinėjimo priemonėmis papildomus paaiškinimus nekeisdami pasiūlymo esmės.

 51. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo CVP IS susirašinėjimo priemonėmis paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.

52. Kai pateiktame pasiūlyme nurodoma neįprastai maža kaina, Komisija privalo tiekėjo raštu paprašyti per Komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą. Perkančioji organizacija turi įvertinti riziką, ar tiekėjas, kurio pasiūlyme nurodyta neįprastai maža kaina, sugebės tinkamai įvykdyti pirkimo sutartį, bei užtikrinti, kad nebūtų sudaromos sąlygos konkurencijos iškraipymui. Perkančioji organizacija, vertindama, ar tiekėjo pateiktame pasiūlyme nurodyta kaina yra neįprastai maža, palygina tiekėjo pasiūlyme nurodytą kainą su rinkoje esančiomis analogiško pirkimo objekto kainomis ir su kitų tiekėjų pasiūlymuose nurodytomis kainomis. Pasiūlyme nurodyta paslaugų kaina visais atvejais yra laikoma neįprastai maža, jeigu ji atitinka bent vieną iš šių sąlygų: yra 15 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių, pasiūlytų kainų aritmetinį vidurkį arba yra 30 ir daugiau procentų mažesnė nuo suplanuotų viešajam pirkimui skirtų lėšų. Jei tiekėjas kainos nepagrindžia, jo pasiūlymas atmetamas. Apie tokio atmetimo priežastis perkančioji organizacija informuoja Viešųjų pirkimų tarnybą, fiksuodama pirkimo procedūros ataskaitoje.

53. Tiekėjo pateiktų kvalifikacijos duomenų patikslinimai, pasiūlymo turinio paaiškinimai, pasiūlyme nurodytų aritmetinių klaidų pataisymai, neįprastai mažos kainos pagrindimo dokumentai yra pateikiami tik CVP IS susirašinėjimo priemonėmis.

54. Komisija atmeta pasiūlymą, jeigu:

54.1. tiekėjas neatitiko minimalių kvalifikacijos reikalavimų;

54.2. tiekėjas pasiūlyme pateikė netikslius ar neišsamius duomenis apie savo kvalifikaciją ir, perkančiajai organizacijai prašant, nepatikslino jų;

54.3. pasiūlymas neatitiko pirkimo dokumentuose nustatytų reikalavimų (pasiūlymas nepasirašytas pirkimo dokumentuose nurodytu būdu, pasiūlymas neatitiko perkamų paslaugų teikimo sąlygų ir reikalavimų, nustatytų techninėje specifikacijoje ir pan.); komisijai paprašius patikslinti, papildyti pateiktus netikslius, neišsamius pirkimo dokumentuose nurodytus kartu su pasiūlymu teikiamus dokumentus, jų nepatikslino, nepapildė, arba prašius pateikti, nepateikė;

54.4. tiekėjas per perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo;

54.5. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos;

54.6. buvo pasiūlyta neįprastai maža kaina ir tiekėjas Komisijos prašymu nepateikė rašytinio kainos sudėtinių dalių pagrindimo arba kitaip nepagrindė neįprastai mažos kainos;

54.7. pasiūlymas buvo pateiktas ne perkančiosios organizacijos nurodytomis elektroninėmis priemonėmis;

54.8. tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierineforma, vokuose), ir naudodamasis CVP IS priemonėmis;

54.9. kitais Viešųjų pirkimų įstatyme ir šiuose pirkimo dokumentuose nurodytais pagrindais.

1. **PASIŪLYMŲ VERTINIMAS**

55.  Neatmesti pasiūlymai vertinami pagal ekonominį naudingumą, taikant pasiūlymo kainos, veiksmingumo, kokybės kriterijus, su trimis tiekėjais (jei bus trys ar daugiau perkančiosios organizacijos nustatytus reikalavimus atitinkantys ir priimtinus pasiūlymus pateikę tiekėjai), pateikusiais ekonomiškai naudingiausius pasiūlymus, išrinktais pagal šių pirkimo dokumentų 2 priede nustatytus kriterijus.

**XI. PASIŪLYMŲ EILĖ IR SPRENDIMAS DĖL PRELIMINARIOS PIRKIMO SUTARTIES SUDARYMO, PIRKIMO SUTARČIŲ SĄLYGOS**

 56. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi ekonominio naudingumo mažėjimo tvarka. Jeigu kelių pateiktų pasiūlymų ekonominis naudingumas yra vienodas, nustatant pasiūlymų eilę pirmesnis į šią eilę įrašomas tiekėjas, kurio vokas su pasiūlymu įregistruotas anksčiausiai. Pasiūlymų eilė nenustatoma, jei buvo gautas tik vienas pasiūlymas.

 57. Suinteresuotiems kandidatams ir suinteresuotiems dalyviams nedelsiant (ne vėliau kaip per 5 darbo dienas) raštu pranešama apie priimtą sprendimą sudaryti preliminariąją pirkimo sutartį, pateikiama pirkimo dokumentų 58 punkte nurodytos atitinkamos informacijos, kuri dar nebuvo pateikta pirkimo procedūros metu, santrauka ir nurodoma nustatyta pasiūlymų eilė, laimėjęs (-ę) pasiūlymas (-ai), tikslus atidėjimo terminas.

 58. Perkančioji organizacija, gavusi tiekėjo raštu pateiktą prašymą, nedelsdama, ne vėliau kaip per 15 dienų nuo prašymo gavimo dienos:

 58.1. tiekėjui, kurio pasiūlymas nebuvo atmestas, nurodo laimėjusio (-ių) pasiūlymo (-ų) charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio pavadinimą;

 58.2. tiekėjui, kurio pasiūlymas buvo atmestas, pasiūlymo atmetimo priežastis.

 59. Perkančioji organizacija šių pirkimo dokumentų 58 punkte nurodytu atveju negali teikti informacijos, jei jos atskleidimas prieštarauja teisės aktams, kenkia visuomenės interesams, teisėtiems tiekėjų komerciniams interesams arba trukdo užtikrinti sąžiningą konkurenciją, taip pat neteikiama tokia informacija, kurią tiekėjas nurodė kaip konfidencialią.

 60. Preliminarioji pirkimo sutartis sudaroma nedelsiant, bet ne anksčiau negu pasibaigė atidėjimo terminas (15 dienų laikotarpis nuo pranešimo apie sprendimą sudaryti sutartį išsiuntimo dienos). Atidėjimo terminas gali būti netaikomas, kai vienintelis suinteresuotas dalyvis yra tas, su kuriuo sudaroma pirkimo sutartis, ir nėra suinteresuotų kandidatų. Kai yra vienintelis suinteresuotas dalyvis, sudaroma ne preliminarioji sutartis, o iš karto – pagrindinė.

 61. Perkančioji organizacija sudaryti preliminariąją pirkimo sutartį siūlo tiekėjui (-ams), kurio (-ių) pasiūlymas (-ai) pripažintas (-i) ekonomiškai naudingiausiu (-iais). Tiekėjas sudaryti preliminariosios pirkimo sutarties kviečiamas raštu. Jis turi nedelsiant perkančiajai organizacijai raštu patvirtinti, ar sutinka pasirašyti preliminariąją pirkimo sutartį. Konkursą laimėjęs tiekėjas privalo pasirašyti preliminariąją pirkimo sutartį per perkančiosios organizacijos nurodytą terminą. Preliminariajai pirkimo sutarčiai pasirašyti laikas gali būti nustatomas atskiru pranešimu arba nurodomas pranešime apie laimėjusį pasiūlymą.

 62.  Preliminarioji pirkimo sutartis negali būti sudaroma, kol nesibaigė Viešųjų pirkimų įstatymo nustatyti tiekėjų pretenzijų pateikimo ir ieškinio pareiškimo terminai, išskyrus atvejus, kai pasiūlymą pateikia tik vienas tiekėjas.

 63. Sudarant preliminariąją/pagrindinę pirkimo sutartį negali būti keičiama laimėjusio (-ių) tiekėjo(-ų) pasiūlymo (-ų) kaina bei pirkimo dokumentuose ir pasiūlyme nustatytos pirkimo sąlygos. Preliminariosios/pagrindinės pirkimo sutarties sąlygos galioja visą joje nustatytą laikotarpį.

**64. Preliminariosios pirkimo sutarties sąlygos:**

64.1. Preliminarioji sutartis bus pasirašoma su trimis tiekėjais (jei bus trys ar daugiau perkančiosios organizacijos nustatytus reikalavimus atitinkantys ir priimtinus pasiūlymus pateikę tiekėjai), pateikusiais ekonomiškai naudingiausius pasiūlymus. Paslaugų teikimo trukmė mėnesiais priklausys nuo pirkimui turimų lėšų ir tiekėjų pasiūlytų kainų ir bus tiesiogiai proporcinga laimėjusių pasiūlymų ekonominio naudingumo balams, t. y. paslaugų teikimo trukmė mėnesiais tiesiogiai priklausys nuo laimėjusių tiekėjų pasiūlymų ekonominio naudingumo balų dydžio.

64.2. Pagrindinės pirkimo sutartys bus sudaromos preliminariosios pirkimo sutarties pagrindu. Pagrindines pirkimo sutartis sudarant preliminariosios pirkimo sutarties pagrindu, šalys negali daryti esminių preliminariosios pirkimo sutarties sąlygų pakeitimų.

 64.3. Preliminariosios pirkimo sutarties ir jos pagrindu sudaromų pagrindinių pirkimo sutarčių valiuta – eurais. Jei viešąjį pirkimą laimėjusio dalyvio pasiūlymo kaina bus nurodyta kita valiuta, pasiūlymo kaina pagrindinėje pirkimo sutartyje bus perskaičiuota eurais pagal Lietuvos banko nustatytą ir paskelbtą euro ir užsienio valiutos santykį paskutinę pasiūlymų pateikimo termino dieną.

64.4. Jeigu dalyvis, kuriam buvo pasiūlyta sudaryti preliminariąją pirkimo sutartį, raštu atsisako ją sudaryti arba iki perkančiosios organizacijos nurodyto laiko neatvyksta sudaryti preliminariosios pirkimo sutarties, arba atsisako sudaryti preliminariąją pirkimo sutartį pirkimo dokumentuose nustatytomis sąlygomis, laikoma, kad jis atsisakė sudaryti preliminariąją pirkimo sutartį. Tuo atveju perkančioji organizacija siūlo sudaryti preliminariąją pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti preliminariąją pirkimo sutartį.

64.5. Preliminariosios pirkimo sutarties sąlygos yra privalomos konkurso dalyviams ir sudarant pagrindinę pirkimo sutartį su laimėtoju nebus keičiamos.

65. Ne vėliau kaip per 3 mėnesius nuo preliminarios pirkimo sutarties įsigaliojimo dienos bus pasirašoma pagrindinė pirkimo sutartis.

66. Paslaugų gavėjas turi teisę, raštu įspėjęs prieš 15 (penkiolika) darbo dienų, vienašališkai nutraukti preliminariąją pirkimo sutartį su tiekėju dėl esminio jos pažeidimo. Esminiu preliminariosios pirkimo sutarties pažeidimu laikomas tiekėjo įsipareigojimo sudaryti pagrindinę pirkimo sutartį neįvykdymas arba netinkamas įvykdymas.

67. Jeigu šią preliminariąją pirkimo sutartį sudariusi šalis nepagrįstai vengia ar atsisako sudarytį pagrindinę pirkimo sutartį, ji privalo atlyginti kitai šaliai padarytus nuostolius.

68. Tiekėjas pirkimo sutarties įvykdymą privalo užtikrinti Lietuvos Respublikos civilinio kodekso nustatytomis prievolių įvykdymo užtikrinimo priemonėmis – banko garantija arba draudimo kompanijos laidavimu raštu. Laidavimas ar garantija turi būti išduoti visam pirkimo sutarties galiojimo laikui. Laidavimo ar garantijos suma turi būti ne mažesnė kaip 1500,00 EUR.

 69. Pirkimo sutarties įvykdymo laidavimas arba garantija turi būti pateikti paslaugų gavėjui iki pirkimo sutarties pasirašymo. Pirkimo sutarties įvykdymo laidavimą arba garantiją patvirtinantis raštas, tiekėjui paprašius, grąžinamas tinkamai įvykdžius visas pirkimo sutarties sąlygas.

 70. Sudarant pirkimo sutartį negali būti keičiama laimėjusio tiekėjo pasiūlymo kaina. Pirkimo sutartis įsigalioja nuo tos dienos, kai ją pasirašo ir patvirtina antspaudais (jei privaloma turėti) visos pirkimo sutarties šalys ir ji užregistruojama Lietuvos Respublikos susisiekimo ministerijoje. Tuo atveju, jei tiekėjas nepateikia pirkimo sutarties įvykdymo užtikrinimo, yra laikoma, kad tiekėjas atsisakė sudaryti pirkimo sutartį.

 71. Pirkimo sutarties sąlygos jos galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai bei tikslai ir kai tokiems pirkimo sutarties sąlygų pakeitimams yra gautas Viešųjų pirkimų tarnybos sutikimas, jei toks reikalingas. Pirkimo sutarties sąlygų keitimu nebus laikomas pirkimo sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo dokumentuose. Tais atvejais, kai pirkimo sutarties sąlygų keitimo būtinybės nebuvo įmanoma numatyti rengiant pirkimo dokumentus ir sudarant pirkimo sutartį, pirkimo sutarties šalys be Viešųjų pirkimų tarnybos sutikimo gali keisti tik neesmines pirkimo sutarties sąlygas, atlikti techninio pobūdžio pakeitimus (pavyzdžiui, pirkimo sutarties šalių rekvizitai, klaidos, už pirkimo sutarties vykdymą atsakingi asmenys ir pan.), kurie visiškai nedaro įtakos šalių tarpusavio įsipareigojimų turinio pasikeitimui. Pirkimo sutarties pakeitimas įteisinamas paslaugų gavėjo ir tiekėjo pasirašytu papildomu susitarimu.

72. Pirkimo sutarties galiojimo laikotarpiu pirkimo sutarties kaina yra nekintama ir ji nebus perskaičiuojama pagal bendro kainų lygio kitimą ar paslaugų grupių kainų pokyčius. Į pirkimo sutarties kainą įskaityti visi tiekėjui privalomi mokėti mokesčiai ir visos išlaidos reikalingos tinkamam šios sutarties įvykdymui. Pirkimo sutarties kaina dėl pasikeitusių mokesčių bus perskaičiuojama tokia tvarka:

 72.1. pasikeitus PVM, sutarties kaina bus perskaičiuojama. Pasikeitus kitiems mokesčiams, sutarties kaina nebus perskaičiuojama;

 72.2. pasikeitus PVM tarifo dydžiui, sutarties kainą sudarantis PVM tarifas nesuteiktoms paslaugoms keičiamas (mažinamas ar didinamas) pagal Lietuvos Respublikos galiojančius teisės aktus;

 72.3. atskiras rašytinis susitarimas dėl kainų perskaičiavimo nebus pasirašomas; perskaičiuotos kainos taikant naują PVM tarifą nurodomos sąskaitoje faktūroje;

 72.4. perskaičiuotos kainos pradedamos taikyti nuo pakeisto PVM tarifo įsigaliojimo dienos.

 73. Paslaugų gavėjas sumoka tiekėjui už paslaugų (paslaugų dalį) ne vėliau kaip per 30 (trisdešimt) kalendorinių dienų nuo paslaugų (paslaugų dalies) perdavimo–priėmimo akto (-ų) pasirašymo ir sąskaitos (-ų) faktūros (-ų) gavimo iš tiekėjo dienos. Mokėjimas atliekamas pavedimu į pirkimo sutartyje nurodytą tiekėjo banko sąskaitą. Paslaugų teikimas gali būti sustabdytas dėl aplinkybių, nepriklausančių nuo paslaugų gavėjo ar teikėjo valios, arba dėl Nenugalimos jėgos (Force Majeure). Tokiu atveju paslaugų gavėjas, delspinigių nemoka.

 74. Šalis, dėl savo kaltės praleidusi prievolės įvykdymo terminą, kitai šaliai pareikalavus, moka 0,2 proc. delspinigius už kiekvieną pavėluotą dieną nuo neįvykdytų sutartinių įsipareigojimų dalies.

 75. Jei ne dėl paslaugų gavėjo kaltės tiekėjas vėluoja suteikti paslaugas (paslaugų dalį) daugiau nei 7 kalendorines dienas arba neįvykdo ar netinkamai įvykdo pirkimo sutartyje numatytus įsipareigojimus, paslaugų gavėjas raštu įspėjęs tiekėją gali arba:

 75.1. nutraukti pirkimo sutartį ir (ar) reikalauti sumokėti baudą, lygią 10 proc. nesuteiktos ar netinkamai suteiktų paslaugų (paslaugų dalies) vertės;

 75.2. nutraukti pirkimo sutartį ir (ar) pasinaudoti tiekėjo pateikta banko garantija arba draudimo bendrovės laidavimo raštu, reikalaujant užtikrinimą išdavusio asmens sumokėti pirkimo sutarties įvykdymo užtikrinime numatytą sumą. Jeigu paslaugų gavėjas nenutraukia pirkimo sutarties ir pasinaudoja tiekėjo pateikta banko garantija arba draudimo bendrovės laidavimo raštu, tiekėjas per 5 darbo dienas nuo banko garantijoje arba draudimo bendrovės laidavimo rašte nurodytos sumos išmokėjimo dienos turi pateikti naują banko garantiją arba draudimo bendrovės laidavimo raštą tokiomis pačiomis sąlygomis kaip ir ankstesnysis pirkimo sutarties įvykdymo užtikrinimas.

 76. Paslaugų gavėjui pareiškus argumentuotas pastabas dėl netinkamo paslaugų (paslaugų dalies) teikimo, tiekėjas privalo savo lėšomis ištaisyti neatitikimus šalims priimtinais terminais.

 77. Pirkimo sutartyje šalys nurodo savo įgaliotus atstovus, atsakingus už visą pirkimo sutarties vykdymą (nurodant įgaliotų atstovų vardus, pavardes, pareigas, telefono numerius, fakso numerius, el. pašto adresus).

 78. Perkančioji organizacija sudarys su dalyviais, kurių pasiūlymai bus pripažinti laimėjusiais, preliminariąją pirkimo sutartį. Preliminariosios pirkimo sutarties pagrindu su kiekvienu dalyviu, su kuriuo bus sudaryta preliminarioji pirkimo sutartis, bus sudaryta pagrindinė pirkimo sutartis. Pagrindinės sutarties trukmė – 12 mėnesių nuo pirkimo sutarties įsigaliojimo dienos arba iki šiam pirkimui skirtų lėšų panaudojimo.

79. Suteikęs paslaugas (paslaugų dalį) tiekėjas turės pateikti perkančiajai organizacijai paslaugų ataskaitą.

**XIII. PRETENZIJŲ IR SKUNDŲ NAGRINĖJIMO TVARKA**

  80. Visi ginčai, kylantys tarp perkančiosios organizacijos ir tiekėjo, nagrinėjami vadovaujantis Viešųjų pirkimų įstatymo V skyriaus nuostatomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pirkimo dokumentų

 1 priedas

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

Lietuvos Respublikos

susisiekimo ministerijai

**PASIŪLYMAS**

**ATVIRO KONKURSO DĖL ES FONDŲ INVESTICIJŲ SUSISIEKIMO SEKTORIUI VIEŠINIMO INTERNETO PORTALUOSE IR SOCIALINIUOSE TINKLUOSE PASLAUGŲ PIRKIMO *A DALIS*.**

**TECHNINĖ INFORMACIJA IR DUOMENYS APIE TIEKĖJĄ**

\_\_\_\_\_\_\_\_\_\_\_\_\_Nr.\_\_\_\_\_\_

(Data)

Vilnius

|  |  |
| --- | --- |
| Tiekėjo pavadinimas */Jeigu dalyvauja ūkio subjektų grupė, surašomi visi dalyvių pavadinimai/* |  |
| Tiekėjo adresas */Jeigu dalyvauja ūkio subjektų grupė, surašomi visi dalyvių adresai/* |  |
| Už pasiūlymą atsakingo asmens vardas, pavardė, pareigos |  |
| Telefono numeris |  |
| Fakso numeris |  |
| El. pašto adresas |  |

1. Šiuo pasiūlymu pažymime, kad sutinkame su visomis pirkimo sąlygomis, nustatytomis:

1. Atviro konkurso skelbime, paskelbtame Viešųjų pirkimų įstatymo nustatyta tvarka.
2. kituose pirkimo dokumentuose (jų paaiškinimuose, papildymuose).

2. \* Vykdant sutartį pasitelksime šiuos subtiekėjus (subteikėjus):

|  |  |  |  |
| --- | --- | --- | --- |
| Eil. Nr. | Subtiekėjų (subteikėjų) pavadinimas | Paslaugų pavadinimas, apimtys, kurių vykdymui bus pasitelkti subtiekėjai (suteikėjai) | Paslaugų dalis procentais, kuri bus perduota subtiekėjui (suteikėjui) |
|  |  |  |  |
|  |  |  |  |

\*(Pildyti tuomet, jei sutarties vykdymui bus pasitelkti subtiekėjai (subteikėjai).

3. \*\*Šiame pasiūlyme yra pateikta ir konfidenciali informacija:

|  |  |
| --- | --- |
| Eil. Nr. | Pateikto dokumento pavadinimas |
|  |  |
|  |  |
|  |  |

\*\*Pildyti tuomet, jei bus pateikta konfidenciali informacija. Tiekėjas negali nurodyti, kad konfidencialus yra visas pasiūlymas. Perkančioji organizacija turi prievolę viešinti pasiūlymus.

Atsižvelgdami į pirkimo dokumentuose išdėstytas sąlygas, teikiame savo pasiūlymą, sudarytą iš dviejų dalių. Šioje dalyje nurodome techninę informaciją bei duomenis apie mūsų pasirengimą įvykdyti numatomą sudaryti pirkimo sutartį.

4. Mes siūlome šias paslaugas:

|  |  |  |  |
| --- | --- | --- | --- |
| E | Pirkimo objektopavadinimas | Kiekis | Mato vnt.  |
| 1 | ES fondų investicijų susisiekimo sektoriui viešinimo interneto portale ir socialiniuose tinkluose paslaugos. | 1 | vnt. |

Interneto naujienų portalas ir socialiniai tinklai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 ( pavadinimai)

Pastaba: Paslaugų teikėjas turi nurodyti interneto portalo pavadinimą ir socialinių tinklo (-ų) pavadinimą (-us).

5. Siūlomos paslaugos visiškai atitinka pirkimo dokumentuose nurodytus reikalavimus ir jos savybės tokios:

|  |  |  |
| --- | --- | --- |
| Eil.Nr. | Paslaugų techniniai rodikliai | Rodiklių reikšmės *(pildo tiekėjas)* |
| *1* | *2* | *3* |
| 1. | Veiksmingumas – (interneto naujienų portalo realių vartotojų per mėnesį skaičius ir interneto naujienų portalo puslapio peržiūrų skaičius) | Teikėjas turi nurodyti siūlomo interneto naujienų portalo:- realių vartotojų per mėnesį skaičių (pagal pirkimo paskelbimo dieną viešai skelbiamus *gemiusAudience* tyrimo rezultatus). - puslapio peržiūrų skaičių (Page Views) (pagal pirkimo paskelbimo dieną viešai skelbiamus gemiusAudience tyrimo rezultatus). |
| 2. | Kokybė (interneto naujienų portalo būsimo skyriaus schema, viešinimo paslaugų idėjos ir jos įgyvendinimo preliminaraus plano originalumas, aktualumas, atitikimas viešinimui keliamiems uždaviniams) | Teikėjas turi pateikti:- būsimo skyriaus schemą (kaip skyrius atrodys tituliniame puslapyje, kaip atrodys skyriaus viduje – idėją, dizainą, įgyvendinimo projektą), informacijos viešinimo aprašymą ir preliminarų įgyvenimo planą,- ne daugiau kaip tris siūlomus skyriaus pavadinimus,- konkretų papildomų priemonių, kurias teiktų savo iniciatyva, sąrašą. |

 Pastaba. Lentelės 3 skiltį „Rodiklių reikšmės“ pildo teikėjas.

6. Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |

 Pastaba. Lentelę pildo teikėjas.

|  |
| --- |
| Pasiūlymas galioja iki ––––––––––––––––––––––––––––––––––––––––––– *(įrašyti terminą iki kada galioja pasiūlymas).* |
|  |  |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |  |

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

Lietuvos Respublikos

susisiekimo ministerijai

**PASIŪLYMAS**

**ATVIRO KONKURSO DĖL ES FONDŲ INVESTICIJŲ SUSISIEKIMO SEKTORIUI VIEŠINIMO INTERNETO PORTALUOSE IR SOCIALINIUOSE TINKLUOSE PASLAUGŲ PIRKIMO *B DALIS*. KAINOS**

\_\_\_\_\_\_\_\_\_\_\_\_\_Nr.\_\_\_\_\_\_

(Data)

Vilnius

|  |  |
| --- | --- |
| Tiekėjo pavadinimas */Jeigu dalyvauja ūkio subjektų grupė, surašomi visi dalyvių pavadinimai/* |  |

Mūsų pasiūlymo B dalyje yra nurodytos pasiūlymo A dalyje siūlomų paslaugų kainos.

 Siūlomų paslaugų kainos nurodytos šioje lentelėje:

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **ES fondų investicijų susisiekimo sektoriui viešinimas interneto portaluose ir socialiniuose tinkluose** | **Preliminarus kiekis** | **Fiksuota 1 mėn.****kaina EUR be PVM** | **Fiksuota 1 mėn. kaina EUR su PVM** | **Bendra kaina EUR****(be PVM)** | **Bendra kaina EUR****(su PVM)** |
| 1. | 2 |  | 3 | 4 | 5 | 6 (3x4) | 7 (3x5) |
| 1. | **Informacijos parengimas ir viešinimas** interneto portale (www. ......... ) (adresas) ir socialiniuose tinkluose (............ ) (pavadinimas) | 12 mėn.  |  |  |  |  |
| **Bendra pasiūlymo kaina vertinimui EUR :** |  |  |

Pastaba: Paslaugų teikėjas turi nurodyti interneto portalo adresą ir socialinių tinklo (-ų) pavadinimą (-us).

Tais atvejais, kai pagal galiojančius teisės aktus tiekėjui nereikia mokėti PVM, jis lentelės 5 ir 7 skilčių nepildo ir nurodo priežastis, dėl kurių PVM nemoka. Tokiu atveju bus vertinama kaina Eur be PVM, nurodyta 6 skiltyje.

Bendra paslaugų kaina vertinimui Eur be PVM (žodžiais): \_\_\_\_\_\_\_\_\_\_\_\_\_\_\_\_\_

Bendra paslaugų kaina vertinimui Eur su PVM (žodžiais): \_\_\_\_\_\_\_\_\_\_\_\_\_\_\_\_\_

PVM sudaro (žodžiais): \_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |  |
|  |  |  |  |  |  |

Pirkimo dokumentų

2 priedas

|  |  |  |  |  |
| --- | --- | --- | --- | --- |
| Vertinimo kriterijai | Maksimali parametro reikšmė | Funkcinio parametro lyginamasis svoris | Lyginamasis svoris ekonominio naudingumo įvertinime | Apskaičiavimas pagal formulę |
| *Pirmas kriterijus –* **Kaina (C)** | C=40 | C=Cmin/Cp \* 40Cp – tiekėjo pasiūlyta kainaCmin – mažiausia iš visų tiekėjų pasiūlytų kainų |
| *Antras kriterijus –* **Veiksmingumas** **(V)**  | V=40 | V= Vp/Vmax \* 40Vp=V1+V2Vmax – didžiausia iš visų tiekėjų apskaičiuotų šio kriterijaus reikšmių |
| 1. | *Pirmas parametras –* Realių interneto naujienų portalo vartotojų skaičius per mėnesį. | maks. – 10 balų | V1=0,7 |  | V1= parametro įvertinimo balas /10\*0,7 |
| 2. | *Antras parametras –* Puslapio peržiūrų skaičius. | maks. – 10 balų | V2=0,3 |  | V2= parametro įvertinimo balas /10\*0,3 |
| *Trečias kriterijus* **– Kokybė** **(T)** | T=20 | T=Tp/Tmax \* 20Tp =T1+T2Tmax – didžiausia iš visų tiekėjų apskaičiuotų šio kriterijaus reikšmių |
| 1. | *Pirmas parametras –* Tiekėjo siūlomo interneto naujienų portalo būsimo skyriaus schema, viešinimo paslaugų idėjos ir jų įgyvendinimo preliminaraus plano originalumas, aktualumas, atitikimas viešinimui keliamiems uždaviniams. | maks. – 10 balų | T1=0,7 |  | T1= parametro įvertinimo balas /10\*0,7 |
| 2. | *Antras parametras –* Papildomos priemonės skyriuje ir jų įgyvendinimo planas skaitytojų aktyvumui skatinti. | maks. – 10 balų | T2=0,3 |  | T2= parametro įvertinimo balas /10\*0,3 |

**ES FONDŲ INVESTICIJŲ SUSISIEKIMO SEKTORIUI VIEŠINIMO INTERNETO PORTALUOSE IR SOCIALINIUOSE TINKLUOSE PASLAUGŲ PASIŪLYMŲ EKONOMINIO VERTINIMO APRAŠYMAS**

**Kriterijus: Kokybė (20 %)**

Parametrai:

1. Tiekėjo siūlomo interneto naujienų portalo būsimo skyriaus schema, informacijos viešinimo ir įgyvendinimo preliminaraus plano originalumas, aktualumas, atitikimas viešinimui keliamiems uždaviniams.

|  |  |
| --- | --- |
| Balų skaičius | Vertinimo aprašymas |
| 9–10 | Pasiūlyme išsamiai pateikti interneto naujienų portalo būsimo skyriaus schema ir informacijos viešinimo aprašymas ir įgyvenimo preliminarus planas. Viešinimo aprašymas ir jo įgyvendinimo preliminarus planas yra originalūs, aktualūs, logiškai pagrįsti, atitinka užduoties tikslus ir gali padėti pasiekti projekto tikslus. Siūlomi ne mažiau kaip penki skirtingi informacijos viešinimo tipai (techninės specifikacijos 18 punktas), teikėjo sukurtos vaizdinės ir video viešinimo priemonės sudaro ne mažiau kaip 30 proc. viešinimo įgyvendinimo preliminariajame plane nurodytų priemonių, teikėjo siūlomas pavadinimas (-ai) skyriui yra originalus (-ūs), taiklus (-ūs), pastebimas (-i) ir įsimintinas (-i)  |
| 7–8 | Pasiūlyme pateikti interneto naujienų portalo būsimo skyriaus schema ir informacijos viešinimo aprašymas ir įgyvendinimo preliminarus planas, tačiau jie yra nepakankamai nuoseklūs ir išsamūs. Idėjai ir (ar) interneto naujienų portalo būsimo skyriaus schemai trūksta originalumo, tačiau iš aprašymo matyti, kad interneto naujienų portalo būsimo skyriaus schema ir (ar) planas iš dalies leis pasiekti tikslus. Siūlomi ne mažiau kaip trys informacijos viešinimo tipai (techninės specifikacijos 18 punktas), teikėjo sukurta vaizdinė ir video medžiaga sudaro 20–30 proc. viešinimo įgyvendinimo preliminariajame plane nurodytų priemonių, teikėjo siūlomas pavadinimas (-ai) skyriui yra pastebimas (-i) ir įsimintinas (-i). |
| 4–6 | Pasiūlyme pateikti interneto naujienų portalo būsimo skyriaus schema ir informacijos viešinimo aprašymas ir įgyvendinimo preliminarus planas yra tik formalūs, nepakankamai logiški, neoriginalūs, trūksta nuoseklumo ir profesionalumo. Siūlomi ne daugiau kaip du skirtingi informacijos viešinimo tipai (techninės specifikacijos 18 punktas), teikėjo sukurta vaizdinė ir video medžiaga sudaro iki 20 proc. Abejotina, ar pagal pasiūlytą interneto naujienų portalo būsimo skyriaus schemą ir (ar) preliminarų planą bus pasiekti viešinimui keliami uždaviniai. |
| 1–3 | Pasiūlyme pateikti interneto naujienų portalo būsimo skyriaus schema ir (ar) informacinės kampanijos idėjos aprašymas ir jos įgyvendinimo preliminarus planas yra neišsamūs, pateikti fragmentiškai, pakrikai. Informacijos viešinimo tipai (techninės specifikacijos 18 punktas) nėra įvairūs. Mažai tikėtina, kad bus pasiekti viešinimui keliami uždaviniai.  |

1. P
2. Papildomos priemonės skyriuje ir jų įgyvendinimo planas skaitytojų aktyvumui skatinti.

|  |  |
| --- | --- |
| Balų skaičius | Vertinimo aprašymas |
| 9–10 | Tiekėjo pateiktame papildomų priemonių sąraše ir jų įgyvendinimo plane nuosekliai, argumentuotai, logiškai ir originaliai pateikti skaitytojų aktyvumo skatinimo būdai. Parinkti sprendimai atitinka bendrą kampanijos strategiją, papildo vienas kitą. Itin išsamus, logiškas ir nuoseklus skaitytojų aktyvumo skatinimo aprašymas sudaro prielaidas manyti, kad jis bus efektyvus. |
| 7–8 | Pateiktame papildomų priemonių sąraše ir jų įgyvendinimo plane pateikti skaitytojų aktyvumo skatinimo būdai yra nuoseklūs, logiški, tačiau jiems trūksta originalumo, skaitytojų aktyvumo skatinimo aprašymui trūksta detalumo, todėl manytina, kad siekiami rezultatai bus pasiekti tik iš dalies. |
| 4–6 | Pateiktame papildomų priemonių sąraše ir jų įgyvendinimo plane pateikti skaitytojų aktyvumo skatinimo būdai yra nenuoseklūs, nelogiški, nedetalūs, trūksta informacijos, aiškumo, sudėtinga įvertinti papildomų priemonių skaitytojų aktyvumui skatinti veiksmingumą. |
| 1–3 | Papildomų priemonių sąrašas ir jų įgyvendinimo planas yra neišsamus, fragmentiškas, pakrikas. Negalima įvertinti, ar siūlomos papildomos priemonės skyriuje ir jų įgyvendinimo planas skatins skaitytojų aktyvumą.  |

**Kriterijus:** **Veiksmingumas (40 %)**

Parametras:

1. Realaus interneto naujienų portalo vartotojų skaičius per mėnesį.

|  |  |
| --- | --- |
| Balų skaičius | Vertinimo aprašymas |
| 9–10 | Daugiau nei 1 100 000 realių vartotojų. |
| 7–8 | Nuo 1 000 000 iki 1 099 999 realių vartotojų. |
| 4–6 | Nuo 900 000 iki 999 999 realių vartotojų. |
| 1–3 | Nuo 800 000 iki 899 999 realių vartotojų. |

1. Puslapio peržiūrų skaičius.

|  |  |
| --- | --- |
| Balų skaičius | Vertinimo aprašymas |
| 9–10 | Daugiau nei 200 000 000 |
| 7–8 | Nuo 150 000 000 iki 199 999 999 |
| 4–6 | Nuo 100 000 000 iki 149 999 999 |
| 1–3 | Mažiau nei 100 000 000 |

\_\_\_\_\_\_\_\_\_\_\_